google/wiki40b huggingface dataset:
พรรคสหพัฒนาการ

พรรคสหพัฒนาการ (United Development Party; ภาษาอินโดนีเซีย: Partai Persatuan Pembangunan; PPP) เป็นพรรคการเมืองนิยมอิสลามในอินโดนีเซีย หัวหน้าพรรคคนปัจจุบันคือ สุรยาดาร์มา อาลีก่อตั้งเมื่อเดือกนมกราคม พ.ศ. 2516 เกิดจากการรวมตัวของพรรคมุสลิม 4 พรรคที่เข้าร่วมการเลือกตั้งเมื่อ พ.ศ. 2514 เพื่อให้พรรคการเมืองเหล่านี้เข้ามาอยู่ในระบบใหม่ของซูฮาร์โต โดยต้องไม่ใช้กะอ์บะห์เป็นเครื่องหมายในการเลือกตั้ง และยอมรับหลักปัญจศีล บทบาทของพรรคลดลงใน พ.ศ. 2527 เมื่อนาห์ดาตุล อูลามา ถอนตัวออกจากพรรคและเลิกเล่นการเมือง ทำให้พรรคได้รับเลือกตั้งน้อยลงในการเลือกตั้ง พ.ศ. 2530
เมื่อซูฮาร์โตหมดอำนาจใน พ.ศ. 2541 พรรคนี้ต้องแข่งขันกับพรรคนิยมอิสลามที่เกิดใหม่หลายพรรค แต่ก็เป็นพรรคที่มีบทบาทมากที่สุด ในการต่อต้านการชิงตำแหน่งของเมกาวตี ซูการ์โนบุตรีที่ถูกกล่าวหาว่าเข้าข้างชาวคริสต์ และผลักดันให้อับดุลเราะห์มัน วาฮิดได้เป็นประธานาธิบดีเมื่อ พ.ศ. 2542 หลังจากนั้น หัวหน้าพรรคคือ ฮัมซะห์ ฮัซ ได้เป็นรัฐมนตรีประสานงานสวัสดิการประชาชนแต่ก็ลาออกในปีเดียวกันนั้น

จุดกำเนิด

มีพรรคการเมือง 10 พรรคเข้าร่วมในการเลือกตั้ง พ.ศ. 2514 ซึ่งเป็นจำนวนที่ประธานาธิบดีซูฮาร์โตเห็นว่ามากเกินไป และต้องการลดให้เหลือ 2-3 พรรค การรวมตัวของพรรคการเมืองเหล่านี้ทำให้เกิดพรรคสหพัฒนาการ ซึ่งเกิดจากการรวมตัวของพรรคนิยมอิสลาม 4 พรรค ได้แก่ นะห์ดาตุล อูลามา พรรคมุสลิมแห่งอินโดนีเซีย พรรคสมาคมอิสลามแห่งอินโดนีเซีย และขบวนการการศึกษาอิสลาม การรวมตัวเกิดขึ้นเมื่อ 5 มกราคม พ.ศ. 2516

ฝ่ายค้านของระเบียบใหม่

พรรคสหพัฒนาการได้กลายเป็นฝ่ายค้านในสภา ทำให้ถูกซูฮาร์โตจับตา และมีการจับกุมประชาชนด้วยข้อหาว่าเกี่ยวข้องกับจีฮัด ทำให้ประชาชนมีความกังวลในการลงคะแนนให้พรรคสหพัฒนาการเพราะเกรงจะถูกข้อหาสนับสนุนกองกำลังจีฮัด พรรคโกลการ์ของรัฐบาลจึงชนะการเลือกตั้งใน พ.ศ. 2520 ได้คะแนน 62% ส่วนพรรคสหพัฒนาการได้คะแนนเพียง 27%
แม้จะพ่ายแพ้ แต่พรรคสหพัฒนาการยังคงต่อสู้ต่อไป ใน พ.ศ. 2521 ชาลิด มาวาร์ดี สมาชิกพรรคได้ออกมาโจมตีรัฐบาลว่าเป็นพวกต่อต้านมุสลิม และโจมตีการใช้ความรุนแรงของรัฐบาล พรรคสหพัฒนาการถือว่าเป็นพรรคฝ่ายค้านที่เข้มแข็งที่สุด แต่พรรคได้คะแนนเสียงน้อยลงในพ.ศ. 2525 และ พ.ศ. 2530 ใน พ.ศ. 2527 นะห์ดาตุล อูลามา ที่มีอับดุลเราะห์มาน วาฮิดเป็นหัวหน้าได้แยกตัวออกไปในที่สุดพรรคตัดสินใจแทนที่อุดมการณ์อิสลามนิยมด้วยแนวคิดชาตินิยมในการต่อสู้กับรัฐบาล และหยุดใช้สัญลักษณ์ที่เกี่ยวข้องกับศาสนาอิสลาม

ยุคปฏิรูป

พรรคสหพัฒนาการจัดเป็นพรรคการเมืองที่มีขนาดใหญ่เป็นอันดับสองในยุคระเบียบใหม่ ซึ่งมีเพียง 3 พรรค หลังจากที่ซูฮาร์โตหมดอำนาจใน พ.ศ. 2541 พรรคกลับไปใช้แนวคิดอิสลามนิยมและได้คะแนนเสียง 11% ในการเลือกตั้ง พ.ศ. 2542 ในการเลือกตั้งครั้งนี้พรรคประชาธิปไตยอินโดนีเซีย-การต่อสู้ของเมกาวตีได้คะแนนสูงและคาดว่าเมกาวตีจะได้เป็นประธานาธิบดี แต่กลุ่มของพรรคมุสลิมไม่ต้องการประธานาธิบดีหญิง จึงสนับสนุนอับดุลเราะห์มาน วาฮิดขึ้นเป็นประธานาธิบดี พรรคสหพัฒนาการเป็นพรรคแรกที่ถอนการสนับสนุนวาฮิด และต่อมามีผู้ถอนตัวมากขึ้นเรื่อยๆ ในเดือนกรกฎาคม พ.ศ. 2544 พรรคสหพัฒนาการเข้าร่วมในการถอดถอนวาฮิดออกจากตำแหน่งประธานาธิบดี และเสนอเมกาวตีเป็นประธานาธิบดี
ในการเลือกตั้ง พ.ศ. 2547 พรรคสหพัฒนาการได้คะแนน 8.1% และสนับสนุนเมกาวตีเป็นประธานาธิบดี แต่ในที่สุด สุสีโล ยุโดโยโน ได้เป็นประธานาธิบดี ส่วนการเลือกตั้ง พ.ศ. 2552 พรรคได้ 5.3% และได้ 37 ที่นั่ง
ดูวอตยูวอนต์ (เพลงเลดี้ กาก้า)

ประวัติและการบันทึก

เพลงนี้ถูกแต่โดยกาก้า และดีเจ ไวทแชโด้ ร่วมร้องด้วย อาร์ แคลลี่
เดิมทีเพลง "'Do What U Want"' เป็นเพียงเพลงโปรโมทอัลบั้มอาร์ตป็อปของกาก้าเท่านั้น ซึ่งก่อนหน้านี้กาก้าได้ประกาศอย่างเป็นทางการไปแล้วว่า ซิงเกิ้ลที่สองของเธอ มีชื่อว่าเพลง"'วีนัส"' แต่เนื่องจากเพลงนี้เมื่อถูกปล่อยให้จำหน่ายเพียงวันแรกในไอทูนส์ ก็ขึ้นอันดับ 1 บนไอทูนส์ใน 3 ประเทศที่ให้จำหน่าย คือ แม็กซิโก, อเมริกา, แคนาดา ต่อมาก็ถูกขายทั่วโลก ก็ขึ้นอันดับ 1 ในหลายประเทศทั่วโลกรวมทั้งหมด 84 ประเทศ รวมถึงประเทศไทยด้วย ซึ่งเพลงนี้ถือเป็นเพลงที่ขึ้นชาร์ตอันดับ 1 ได้เร็วที่สุดในปี 2013 แซงหน้าเพลง รอยัล ของลอร์ด และ รอร์ ของเคที่ เพอร์รี่ อย่างสวยงาม ซึ่งเพลงนี้ ขึ้นอันดับ 1 ได้หลายประเทศ และเร็วกว่าเพลงรอร์ ของเคที่ เพอร์รี่ ที่ครองอันดับ 1 มาหลายสัปดาห์เสียอีก เมื่อต้นสังกัดเห็นถึงความสำเร็จและความนิยมของเพลง กาก้าจึงตัดสินใจเปลี่ยนเพลงนี้เป็นซิงเกิ้ลที่สอง ของอัลบั้มอย่างเป็นทางการของกาก้า ต่อจากเพลง แอพพลอส ซึ่งทำให้เพลงวีนัส เดิมที่จะเป็นซิงเกิ้ลสองถูกถอดเป็นเพียงเพลงโปรโมทอัลบั้มเท่านั้น ซึ่งทำให้เรานึกถึงเพลง "'ดิเอจออฟกลอรี่"' ของกาก้าจากสตูดิโออัลบั้มที่สอง บอร์นดิสเวย์ ที่เดิมทีเพลงนี้ก็เป็นเพลงโปรโมอัลบั้มคู่กับเพลง แฮร์ แต่เนื่องจากความนิยมและกระแสที่นำไปเปิดบนวิทยุหลายครั้งทางต้นสังกัดจึงตัดเป็นซิงเกิ้ลที่สาม ต่อจากเพลงจูดาส นั้นเอง
คณะศึกษาศาสตร์ มหาวิทยาลัยบูรพา

ประวัติ

คณะศึกษาศาสตร์ เป็นคณะแรกของมหาวิทยาลัยบูรพา คณะศึกษาศาสตร์ ก่อตั้งมาพร้อมกับวิทยาลัยวิชาการศึกษา บางแสน เมื่อวันที่ 8 กรกฎาคม 2498 เมื่อวิทยาลัยวิชาการศึกษา บางแสน ได้รับการยกฐานะเป็นมหาวิทยาลัยศรีนครินทรวิโรฒ ในปี พ.ศ. 2517 วิทยาลัยวิชาการศึกษา บางแสน จึงได้รับการเลื่อนวิทยะฐานะเป็นมหาวิทยาลัยศรีนครินทรวิโรฒด้วย แต่วิทยาเขตบางแสน จนกระทั่งมหาวิทยาลัยศรีนครินทรวิโรฒ บางแสน ได้รับการยกฐานเป็นมหาวิทยาลัยบูรพา ในปี พ.ศ. 2533 เมื่อมหาวิทยาลัยบูรพามีฐานะเป็นมหาวิทยาลัยเอกเทศ คณะศึกษาศาสตร์จึงมีฐานะเป็นคณะวิชาที่เป็นรูปแบบ จนถึงปัจจุบันนี้ ซึ่งในปัจจุบันคณะได้จัดการศึกษาในระดับปริญาตรี ปริญญาโท และปริญญาเอก

สีประจำคณะ

"สีฟ้า ███

ต้นไม้ประจำคณะ

"ต้นชงโค" ชงโค

ปรัชญาของคณะศึกษาศาสตร์

"สุโข ปญฺญา ปฏิลาโภ"
ความได้ปัญญา ให้เกิดสุข

โครงการโทรทัศน์ครู

โครงการโทรทัศน์ครู เป็นสื่อกลางที่นำหลักการสังเกตการจัดการเรียนการสอน การบริหาร การแก้ปัญหาต่าง ๆ ทางการศึกษา มาใช้ด้วยการใช้คุณสมบัติของรายการโทรทัศน์ที่สามารถบันทึกภาพเหตุการณ์บางอย่างที่เฉพาะเจาะจง นำมาร้อยเรียงให้เกิดเป็นแนวคิดหรือย่นย่อให้เห็นแนวทางการปฏิบัติที่ดีได้ในเวลาอันสั้นแต่ได้ใจความครบถ้วนเท่ากับการไปสังเกตดูด้วยตนเอง ด้วยความดีพิเศษของรายการโทรทัศน์ที่สามารถย่อเรื่องราวให้กระชับ ชัดเจนได้สาระครบถ้วน แต่ใช้เวลาสั้นเท่ากับที่บุคคลทั่วไปจะมีสมาธิเฝ้าชมรายการอยู่ได้ด้วยความตั้งใจประมาณ 15 นาที
โครงการทีวีครู หรือรายการโทรทัศน์ครู เป็นนวัตกรรมการศึกษาที่อยู่ในรูปของการบริการผ่านสื่อที่หลากหลาย ซึ่งรายการโทรทัศน์ได้รับการออกแบบมาเพื่อการสนับสนุนครูและบุคลากรทางการศึกษาที่ปฏิบัติงานในโรงเรียน รวมไปถึงนิสิต นักศึกษาฝึกสอนของคณะครุศาสตร์/ศึกษาศาสตร์ทั่วประเทศ กรรมการสถานศึกษา ผู้ปกครองและประชาชนทั่วไปซึ่งเป็นผู้ให้การสนับสนุนสถานศึกษาและเป็นผู้รับบริการการศึกษาด้วย
วัตถุประสงค์หลักของรายการโทรทัศน์ครู มุ่งที่จะสร้างแหล่งเรียนรู้เพื่อการพัฒนาครูไทย ด้วยการให้ครู ผู้บริหาร บุคลากรทางการศึกษา ได้เห็นตัวอย่างของการปฏิบัติการสอน การบริหาร การแก้ปัญหาอื่น ๆ ทางการศึกษาที่ดีและมีประสิทธิภาพ ทำให้ครูและบุคลากรทางการศึกษาเกิดแรงบันดาลใจ นำเอาแบบอย่างของการปฏิบัติทีดีนั้นไปปรับเปลี่ยนพฤติกรรมการจัดการเรียนการสอน การบริหารและการแก้ปัญหาภายในโรงเรียนของตนเองลักษณะของการนำเสนอจะมุ่งนำเสนอเนื้อหาสาระที่เกี่ยวกับแนวทางการจัดกิจกรรมการเรียนการสอนที่ดี การบริหารโรงเรียนที่มีประสิทธิภาพ การแก้ปัญหาพฤติกรรมนักเรียนที่สามารถเป็นตัวอย่างที่ดี การแก้ปัญหาพิเศษที่เกิดขึ้นภายในโรงเรียนตลอดรวมไปถึงการสร้างความเข้าใจที่ถูกต้องถึงวิถีชีวิตของครูและบุคลากรทางการศึกษา
ทำไมรายการโทรทัศน์ครูจึงมีประสิทธิภาพในการเปลี่ยนพฤติกรรมของครูได้ ทั้งนี้เกิดจากการผลิตรายการโทรทัศน์ครู จะใช้มาตรฐานการผลิตระดับที่มีคุณภาพสูง (Broadcast quality) โดยเฉพาะคุณภาพด้านเทคนิค นอกจากนั้นยังมีกระบวนการคัดกรองเนื้อหาสาระด้วยผู้มีประสบการณ์สูงทางการศึกษา มีการตรวจสอบ คัดกรองอย่างพิถีพิถันก่อนนำออกเผยแพร่ โครงการนี้ได้รับการสนับสนุนงบประมาณจากรัฐผ่านสำนักงานคณะกรรมการการอุมศึกษา กระทรวงศึกษาธิการ รวม ๓ ปีงบประมาณระหว่างปีงบประมาณ ๒๕๕๓ ถึงปีงบประมาณ ๒๕๕๕ โดยมีคณะศึกษาศาสตร์ มหาวิทยาลัยบูรพาเป็นผู้บริหารโครงการ โทรทัศน์ครู ถือกำเนิดขึ้นในประเทศไทย ตั้งแต่เดือนธันวาคม ๒๕๕๒ โดยสำนักงานคณะกรรมการการอุดมศึกษา หรือ สกอ. ได้ลงนามในสัญญาว่าจ้างให้
มหาวิทยาลัยบูรพา เป็นหน่วยงานดำเนินงาน โครงการโทรทัศน์ครู อย่างเป็นทางการ โดยมี รศ.ดร.มนตรี แย้มกสิกร เป็นหัวหน้าโครงการ
ธีโอฟิลลีน

ข้อควรระวัง

การใช้ยาทีโอฟิลลีนร่วมกับยาแก้ปวดบางประเภท อาจมีความเสี่ยงที่จะทำให้เกิดอา การชัก โดยเฉพาะการนำมาใช้กับผู้ที่เคยมีประวัติด้วยโรคลมชัก ผู้ที่ติดเหล้า ผู้สูงอายุ ผู้ที่เคยได้รับบาดเจ็บที่สมอง หรือผู้ที่ป่วยเป็นเนื้องอกสมอง ยาแก้ปวดดังกล่าว เช่น Tramadol การใช้ทีโอฟิลลีนร่วมกับยาลดความดันโลหิตบางกลุ่ม สามารถลดประสิทธิภาพในการควบคุมความดันโลหิตของยาลดความดันโลหิตให้ด้อยประสิทธิภาพลงไป พร้อมกับมีอาการต่างๆเหล่านี้ตามมาเช่น คลื่นไส้ อาเจียน นอนไม่หลับ มือเท้าสั่น หายใจติดขัด เป็นต้น ยาลดความดันโลหิตที่กล่าวถึง เช่น Acebutolol, Atenolol, Esmolol, Metoprolol และ Nadolol เป็นต้น
การใช้ทีโอฟิลลีนร่วมกับยาปฏิชีวนะ บางประเภทสามารถทำให้ปริมาณยาทีโอฟิลลีนในกระแสเลือดมีระดับสูงขึ้น จนอาจก่อให้เกิดอาการข้างเคียงตามมา เช่น คลื่นไส้ อาเจียน ท้องเสีย ปวดศีรษะ นอนไม่หลับ ชัก ใจสั่น
การใช้ทีโอฟิลลีนร่วมกับการดื่มเครื่องดื่มที่มีส่วนผสมของกาเฟอีน สามารถกระตุ้นให้เกิดผลข้างเคียงของทีโอฟิลลีนติดตามมาเช่น คลื่นไส้ อาเจียน นอนไม่หลับ มือเท้าสั่น เป็นต้น จึงควรหลีกเลี่ยงการใช้ยาทีโอฟิลลีนร่วมกับการดื่มหรือรับประทานอาหารที่มีกาเฟอีนเป็นส่วนผสม
ฟลอยด์ เมย์เวทเธอร์ จูเนียร์ ปะทะ คอนเนอร์ แม็คเกรเกอร์

เบื้องหลัง

แม้ว่าจะประสบความสำเร็จในการส่งเสริมศิลปะการต่อสู้แบบผสมผสานของ UFC คอนเนอร์ แม็คเกรเกอร์ ยังรักษาความสนใจในการแข่งขันอีกครั้งและความบันเทิงมวย เดอะมันนี่ไฟท์ กับ ฟลอยด์ เมย์เวทเธอร์ จูเนียร์ เมย์เวทเธอร์ ได้มีการพูดคุยกับ Freddie Roach เพื่อฝึกเขาในการเจอกับ แม็คเกรเกอร์ ที่จะเกิดขึ้นนี้ ประธาน UFC Dana White ได้แถลงข่าวลือเกี่ยวกับการต่อสู้กับ Mayweather ในรายการ The Dan Patrick Show ระบุว่า Mayweather จะต้องเซ็นสัญญาชกกับเขาตั้งแต่ McGregor อยู่ภายใต้สัญญากับ UFC

ในประเทศ

ในสหรัฐอเมริกา การต่อสู้จะได้รับการถ่ายทอดสดทางโทรทัศน์ใน Showtime pay-per-view มีให้บริการผ่านทางผู้ให้บริการโทรทัศน์แบบดั้งเดิมและบริการดิจิตอลต่างๆรวมถึงเว็บไซต์ Showtime และบริการ UFC.tv ของ UFC นอกจากนี้ยังจัดฉายภาพยนตร์สาธารณะทาง Fathom Events ในวันที 10 กรกฎาคม ค.ศ. 2017 มีการประกาศว่าการกำหนดราคาสำหรับ PPV ในสหรัฐอเมริกาเพื่อสะท้อนให้เห็นว่า Mayweather vs. Pacquiao โดยตั้งเป้าหมายไว้ที่ 89.95 ดอลล่าร์สหรัฐ (ด้วยค่าใช้จ่าย $ 10 เพิ่มเติมสำหรับระบบโทรทัศน์ความละเอียดสูง) นอกจากนี้ยังมีการประกาศอีกว่าฟ็อกซ์สปอร์ต (ผู้ถือลิขสิทธิ์โทรทัศน์ของ UFC) จะให้การเขียนโปรแกรมไหล่สำหรับการต่อสู้รวมทั้งการรายงานข่าวจาก UFC Tonight รวมไปถึงการเตรียมการแสดงและบัตรเบื้องต้น (เช่นเดียวกับการออกอากาศของฟ็อกซ์ กีฬา 1 ก่อนการจ่ายเงินต่อการดู UFC) ใน Fox and Fox Deportes
บีไอ

ชีวิตช่วงต้น

คิม ฮัน-บิน เกิดเมื่อวันที่ 22 ตุลาคม ค.ศ. 1996 ในจังหวัดคย็องกี เกาหลีใต้ บีไอปรากฏตัวครั้งแรกโดยการมีส่วนร่วมในการโมตเพลงของเอ็มซี มง "อินเดียนบอย" และยังได้ปรากฏในมิวสิกวิดีโอ ตามด้วยการปรากฏตัวในมิวสิกวิดีโอของเอ็มซี มง "ฮอเรอร์โชว์" หลังจากนั้นบีไอเข้าร่วมกับวายจีเอนเตอร์เทนเมนต์ ในฐานะศิลปินฝึกหัดเมื่อเดือนมกราคม ค.ศ. 2011

2013–2014: วิน: ฮูอีสเน็กซ์  และ โชว์มีเดอะมันนี 3

หลังจากผ่านการฝึกฝนมานานกว่าสองปี บีไอได้เข้าแข่งในรายการของเอ็มเน็ต วิน: ฮูอีสเน็กซ์ เป็นผู้เข้าแข่งขันทีมบี ผลสุดท้ายเป็นชัยชนะของทีมเอในรายการ ดังนั้นเขาจึงกลับไปฝึกต่อกับค่าย เมื่อวันที่ 14 พฤษภาคม ค.ศ. 2014 มีรายงานว่าบีไอและบ็อบบี จะเข้าร่วมแข่งขันในรายการของเอ็มเน็ต โชว์มีเดอะมันนี 3 
ตลอดการแสดง บีไอได้เปิดตัวดิจิทัลซิงเกิล ซึ่งต่อมากลาเป็นซิงเกิลแรกจากรายการที่ติดอันดับชาร์ตสูงสุด
ในเดือนกันยายน ค.ศ. 2014 ได้มีการประกาศว่าทีมบี จะกลับมาแข่งขันในรายการ มิกซ์แอนด์แมตช์ ซึ่งการถ่ายทำเริ่มต้นขึ้นท่ามกลางการปรากฏตัวของบีไอในโชว์มีเดอะมันนี ผลสุดท้ายของรายการ ทีมบีได้เปิดตัวพร้อมกับJช็อง ชัน-อู ในชื่อ ไอคอน ในเดือนตุลาคม ค.ศ. 2014 บีไอมีส่วนร่วมกับศิลปินร่วมค่าย อีพิกไฮ ร่วมกับBeenzino, Verbal Jint, บ็อบบี, และ มีโน จากวินเนอร์ โดยได้มีการแสดงเพลงร่วมกันใน เอ็มเน็ตเอเชียนมิวสิกอะวอดส์ 2014

2015–2019: เปิดตัวกับไอคอน, กิจกรรมเดี่ยว และการออกจากวง

เมื่อวันที่ 15 กันยายน ค.ศ. 2015 ไอคอนเปิดตัวซิงเกิลประเดิม "มายไทป์" ตามด้วยซิงเกิลนำ "ริทึมทา" และ "แอร์เพลน" กลุ่มปรากฏตัวครั้งแรกในรายการเพลงของเอสบีเอส อินกีกาโย เมื่อวันที่ 4 ตุลาคม ค.ศ. 2015 จากนั้นพวกเขาได้รับรางวัลสามครั้งจากซิงเกิล "มายไทป์" ในเดือนธันวาคม ค.ศ. 2015 บีไอและจินฮวันเข้าร่วมเป็นสมาชิกหลักของรายการมารีแอนด์ไอ จากช่องเจทีบีซี ในเดือนมิถุนายน ค.ศ. 2017 บีไอร่วมกับบ็อบบีได้มีส่วนร่วมกับศิลปินในค่าย ไซ กับเพลง "บ็อมบ์" จากสตูดิโออัลบั้ม 4X2=8
ในเดือนตุลาคม ค.ศ. 2018 บีไอได้รับรางวัลนักแต่งเพลงแห่งปีจากเมลอนมิวสิกอะวอดส์ ครั้งที่ 10 จากการแต่งเพลงนำของไอคอน "เลิฟซีนาริโอ" จากสตูดิโออัลบั้มของพวกเขารีเทิร์น เมื่อวันที่ 7 พฤษภาคม ค.ศ. 2019 มีการเปิดเผยว่าบีไอได้เข้าร่วมเป็นสมาชิกหลักของรายการแกรนด์บูดา-เกสต์ จากช่องเจทีบีซี2
บีไอมีส่วนร่วมกับศิลปินร่วมค่าย อี ฮา-อี ในซิงเกิลนำ "โนวัน (누구없소)", และมีส่วนร่วมในการผลิตเพลง "1,2 (한두번)" จากอีพีของเธอ 24°C ออกจำหน่ายเมื่อวันที่ 30 พฤษภาคม ค.ศ. 2019
เมื่อวันที่ 12 มิถุนายน ค.ศ. 2019 บีไอประกาศออกจากไอคอน หลังจากที่สำนักข่าว ดิสแพตช์โคเรีย รายงานว่าเขาพยายามซื้อแอลเอสดี ซึ่งเป็นสารเสพติดที่มีฤทธิ์หลอนประสาท จากตัวแทนจำหน่ายนามสมมติ 'เอ' ต่อมาบีไอได้โพสต์ข้อความผ่านทางอินสตาแกรมของเขาว่าต้องการที่จะออกจากวง เพื่อแสดงความรับผิดชอบจากกรณีเรื่องอื้อฉาวยาเสพติด ในวันเดียวกัน วายจีเอนเตอร์เทนเมนต์ประกาศยกเลิกสัญญากับบีไอ
เทวฤทธิ์ ศรีสุข

ประวัติ

เทวฤทธิ์ ศรีสุข เกิดเมื่อวันที่ 20 กุมภาพันธ์ พ.ศ. 2516 เป็นคนจังหวัดนครพนม อายุ 15 ได้ทุนนักกีฬาฟุตบอลของโรงเรียนเทพศิรินทร์ จบการศึกษาชั้นมัธยมศึกษาตอนปลายที่โรงเรียนเทพศิรินทร์

ชีวิตส่วนตัว

เทวฤทธิ์ ศรีสุข ได้เปิดสตูดิโอ MAR Music เพื่อใช้ในการซ้อมดนตรี และบันทึกเสียง
เอสพี ศุภมิตร

เอสพี ศุภมิตร   เป็นค่ายเพลงในอดีตของไทย ก่อตั้งขึ้นเมื่อต้นปี พ.ศ. 2532 โดย นายกองเอก ประชา มาลีนนท์  มี เจริญ เอี่ยมพึ่งพร และ กิตติ โรจน์ชลาสิทธิ์ เข้าร่วมเป็นหุ้นส่วนในระยะแรก  บริหารงานโดย คุณจิรเดช ชินสุวพลา  และ ไบรอัน มาร์คาร์   โดยเป็นค่ายเพลงที่รวบรวมคนเบื้องหลังและคนเบื้องหน้าที่มีความสามารถ รวมทั้งดารานักแสดงในสังกัดช่อง 3 ที่เข้าหาโอกาสทางด้านเสียงเพลงออกสู่ท้องตลาด ได้ชื่อว่าเป็น ค่ายเพลงในเครือสถานีโทรทัศน์แห่งแรกของประเทศ  จึงทำให้การโปรโมทผลงานเพลงของบริษัทออกอากาศทางช่อง 3 เป็นหลัก และทางช่องอื่นได้เป็นบางรายการ
โดยศิลปินเบอร์แรก คือ อภิญญา มาลีนนท์ (ต้อม) ผู้ประกาศข่าวของสถานีนั่นเอง  
เริ่มแรก เอสพีฯ ได้ให้ ออนป้า เป็นผู้จัดจำหน่าย แต่ด้านหลังของกล่องเทปสลักโลโก้ของเอสพีฯ ทั้งนี้เพื่อสร้างความจดจำแก่ผู้บริโภค  แต่ในปลายปี พ.ศ. 2534  ได้เปิดบริษัท จีพีซี แมกเนท  รับผลิตและจัดจำหน่ายเทปเพลงของศิลปินหลากหลายแนวเพลงควบคู่กัน โดยเริ่มด้วยเทปเพลงของ ปวีณา ชารีฟสกุล ซึ่งย้ายจากครีเอเทียแล้วมาเซ็นสัญญากับช่อง 3   จนค่ายเอสพีฯ ปิดตัวลงในกลางปี พ.ศ. 2537 อาจเนื่องมาจากปัญหาการบริหารดำเนินงานไม่เป็นที่น่าพอใจ
เอ็ดเวิร์ด เอ็ม. อบรอมส์

เอ็ดเวิร์ด เอ็ม. อบรอมส์ (6 พฤษภาคม ค.ศ. 1935 – 13 กุมภาพันธ์ ค.ศ. 2018) เป็นนักตัดต่อภาพยนตร์และโทรทัศน์ และได้เสนอชิงงานประกาศผลรางวัลออสการ์ ครั้งที่ 56 จากภาพยนตร์เรื่องบรู ทันเดอร์ ในประเภทรางวัลออสการ์ สาขาลำดับภาพยอดเยี่ยม
ตูรันโด

ตูรันโด (อิตาลี: Turandot, [turan ˈdɔt]) เป็นอุปรากรภาษาอิตาลีจำนวน 3 องก์ เขียนโดยจาโกโม ปุชชีนี คีตกวีอุปรากรคนสำคัญของคริสต์ศตวรรษที่ 19 เป็นผลงานชิ้นสุดท้ายของจาโกโม ปุชชีนี ที่เสียชีวิตก่อนจะเขียนเสร็จ ปุชชีนีเริ่มเขียนอุปรากรเรื่องนี้ตั้งแต่เดือนมีนาคม ค.ศ. 1920 จนกระทั่งเสียชีวิตเมื่อวันที่ 29 พฤศจิกายน ค.ศ. 1924 โดยคงเหลือแผ่นร่างจำนวน 36 หน้า สำหรับตอนจบ 23 แผ่นสุดท้ายที่ยังเขียนไม่เสร็จ ต่อมาได้ถูกเขียนต่อจนสำเร็จโดยฟรังโก อัลฟาโน
ตูรันโดจัดแสดงรอบปฐมทัศน์เมื่อวันที่ 25 เมษายน ค.ศ. 1926 ที่โรงอุปรากรลา สกาลา มิลาน อำนวยเพลงโดยอาร์ตูโร ตอสกานีนี เมื่อการแสดงมาถึงช่วงกลางขององก์ที่สาม วงออร์เคสตราหยุดบรรเลง ตอสกานีนีลดไม้บาตองลง หันกลับไปหาผู้ชมและประกาศว่า "Qui finisce l'opera, perché a questo punto il maestro è morto" ("Here the opera ends, because at this point the maestro died"; อุปรากรจบลง ณ ที่นี้ เพราะท่านแมสโตรผู้แต่งเสียชีวิตลงแล้ว) พร้อมกับผ้าม่านเวทีเลื่อนลงมาปิดช้าๆ  จากนั้นตอสกานีนีก็ไม่ได้ขึ้นอำนวยเพลงที่ใดอีกเลย  การแสดงรอบถัดมา ได้เปลี่ยนผู้อำนวยเพลงเป็นเอตตอเร ปานิซซา โดยได้รวมตอนจบซึ่งแต่งโดยฟรังโก อัลฟาโน ไว้ด้วย 
ตูรันโด มาจากภาษาเปอร์เซีย แปลว่าลูกสาวของตูราน เป็นชื่อของตัวละครนำฝ่ายหญิง เป็นเจ้าหญิงชาวอุยกูร์ ธิดาของผู้ครองแคว้นตูรานในเอเชียกลาง และเป็นส่วนหนึ่งของอาณาจักรเปอร์เซีย นักวิชาการที่ศึกษาผลงานของปุชชีนี แนะนำว่าชื่อตัวละคร ให้ออกเสียงว่า "Turan-do" (ไม่ต้องออกเสียงตัวสะกด ต์) เรื่องของตูรันโดมาจากนิทานเปอร์เซียเรื่อง พันหนึ่งทิวา
องก์สุดท้ายของอุปรากร มีท่อนอาเรียที่ชื่อว่า Nessun dorma (อังกฤษ: None shall sleep) เจ้าชายตกหลุมรักเจ้าหญิงตูรันโดผู้เย็นชา และประสงค์จะอภิเษกกับเจ้าหญิง ต้องถูกทดสอบโดยตอบปริศนา 3 ข้อ โดยหากตอบข้อใดผิดจะต้องถูกบั่นศีรษะ บทเพลงอาเรียท่อนนี้เป็นอาเรียที่มีชื่อเสียงที่สุดสำหรับขับร้องโดยนักร้องเสียงเทเนอร์ โดยเฉพาะที่ขับร้องโดยลูชาโน ปาวารอตติ ที่นำมาใช้เป็นเพลงธีมของบีบีซีในการถ่ายทอดฟุตบอลโลก 1990 ที่อิตาลี เพลงนี้ขึ้นถึงอันดับสองของป็อปชาร์ตในสหราชอาณาจักร
ลิบรา

ระบบการเงิน

ระบบการเงินลิบราได้มีข่าวลือออกมาช่วงแรกในช่วงพฤษภาคม 2562 
และรายละเอียดเพิ่มเติมในเดือนถัดมา 
และเปิดตัวอย่างเป็นทางการวันที่ 18 มิถุนายน 2562 พร้อมกับเอกสารเผยแพร่ไวต์เปเปอร์กล่าวถึงโครงสร้างภายใต้ลิบราและเป้าหมายของโครงการลิบรา ลิบราวางแผนเปิดให้บริการในปี พ.ศ. 2563 ในรูปแบบของสเตเบิลคอยน์ ส่งผลให้ลิบราจะได้รับการรองรับจากสินทรัพย์ทางการเงิน อาทิเช่น ระบบตะกร้าเงิน โดยเฟซบุ๊กวางแผนไว้ว่าจะมีการรวมเงินจากสมาชิกบริษัทละ $10 ล้านเหรียญสหรัฐเป็นเงินที่รองรับระบบสถานะทางการเงินของลิบราในวันเปิดตัว
ลักษณะการเงินของลิบราจะไม่อิงการทำเหมืองคริปโตเหมือนระบบเงินคริปโตสกุลอื่น โดยในช่วง 5 ปีแรก จะมีเพียงแต่สมาชิกของสมาคมลิบราที่สามารถทำธุรกรรมทางการเงินได้เท่านั้น โดยใช้งานผ่านระบบบล็อกเชนที่ได้รับอนุญาต และจะมีการปรับเปลี่ยนระบบการทำธุรกรรมทางการเงินโดยให้ไม่ต้องมีการอนุญาตในช่วง 5 ปีถัดไป
โบนี่ เอสปิโนซา

ประวัติ

เอสปีโนซาขึ้นชกมวยสากลครั้งแรกเมื่อ 10 กุมภาพันธ์ พ.ศ. 2491 แพ้คะแนน เดวิด กุยกองยัง ที่ฟิลิปปินส์ จากนั้น ขึ้นชกชนะเป็นส่วนใหญ่ และเคยไปชกชนะที่ฮาวายหลายครั้ง จนกระทั่งได้ชิงแชมป์ฟิลิปปินส์รุ่นไลท์เวทเมื่อ 17 พฤศจิกายน พ.ศ. 2495 ชนะคะแนน สปีดี้ คาบาเนลลา ที่ ฟิลิปปินส์ ได้แชมป์มาครอง จากนั้น ขึ้นชิงแชมป์ OPBF รุ่นไลท์เวทเมื่อ 20 กันยายน พ.ศ. 2497 ชนะคะแนน มาซาชิ อากิยามา ที่ ญี่ปุ่น ได้แชมป์มาครอง ป้องกันตำแหน่งได้ครั้งเดียวเมื่อ 2 พฤศจิกายน พ.ศ. 2497 ชนะคะแนนโดยเทคนิค คัตสุมิ โกซากะ ที่ ญี่ปุ่น ก่อนจะเสียแชมป์เมื่อ 10 เมษายน พ.ศ. 2498 แพ้คะแนน ออมทรัพย์ แหลมฟ้าผ่า ที่ กรุงเทพฯ
เอสปีโนซายังคงขึ้นชกอย่างต่อเนื่อง จนได้ครองแชมป์ฟิลิปปินส์รุ่นไลท์เวทอีกครั้งเมื่อ 19 มกราคม พ.ศ. 2501 ชนะคะแนน ทอมมี โรมูโล ที่ ฟิลิปปินส์ ป้องกันแชมป์ได้ 1 ครั้งก็เสียแชมป์ แพ้น็อค เบิร์ต โซโมดิโอ ยก 7 เมื่อ 16 สิงหาคม พ.ศ. 2502 จากนั้น ขึ้นชกแก้มือ ชนะคะแนน โซโมดิโอ ได้แชมป์คืนเมื่อ 6 กันยายน ปีเดียวกัน แต่เมื่อให้โซโมดิโอแก้มืออีกครั้ง ก็เป็นฝ่ายแพ้น็อคในยกที่ 9 เสียแชมป์ไปอีกเมื่อ 7 มีนาคม พ.ศ. 2503 จากนั้น เอสปีโนซาขึ้นชกอีกเพียงครั้งเดียว เมื่อ 5 พฤศจิกายน พ.ศ. 2503 ชนะคะแนน เทดดี ดาวิด แล้วก็แขวนนวมไป
เอ็นวายยูคลับ

ประวัติ

เอ็นวายยูคลับก่อตั้งมาเมื่อปี 2543 โดยมีผลงานศิลปินคนแรก คือ ดาจิมโดยออกอัลบั้มชื่อว่า Hip Hop Underworld มีกระแสตอบรับพอประมาณ และ ปี 2544  เอ็นวายยูคลับได้จดทะเบียนเป็นบริษัทตามกฎหมาย และ ได้ออกผลงานดาจิม ชุด 2 ชื่อชุดว่า Hip Hop Above The Law ซึ่งเป็นชุดที่ทำให้ดาจิมโด่งดัง
เอ็นวายยูคลับยังออกผลงานอยู่สม่ำเสมอ แต่เป็นผลงานที่มีคนฟังเฉพาะกลุ่มเป็นส่วนใหญ่   ใน ปี 2545 มีผลงานออกของศิลปินวง Scum! อัลบั้ม สบถ ในแนวฮาร์ดคอร์แร็ป และ SpydaMonkee (ตอนนี้อยู่ ก้านคอคลับ) อัลบั้ม Battle Tank ในแนว Turntablist ซึ่งในเมืองไทยยังไม่มีใครเคยทำมาก่อน     
ปี 2546 ออกผลงานของศิลปิน F1 (เคยอยู่วง Afro Bros) อัลบั้ม Phoenix 13 BKC 2003 ในแนวฮิปฮอป หลังจากนั้นก็ได้หยุดพักไปประมาณ 3 ปี     เอ็นวายยูคลับออกผลงานของศิลปิน Room Shaker อัลบั้ม Room Shaker แนวป็อปพังก์ ในปี 2549  
ในปี 2550 ออกผลงานศิลปิน N.M.C. อัลบั้ม Nomercy Online ในแนวฮิปฮอป อาร์แอนด์บี ได้รางวัลสีสันอวอร์ดส สาขาศิลปิน ฮิปฮอปยอดเยี่ยมแห่งปี และออกศิลปิน PsyCho อัลบั้ม PsyCho & Lil’ Mario : Dem Crazy Boyz ในแนวฮิปฮอป ซึ่งร้องเป็นภาษาอังกฤษทั้งหมด โดยมีน้องชายคือ มาริโอ้ เมาเร่อมาร่วมร้องด้วย ทั้งอัลบั้ม และตั้งแต่ปี 2551 N.Y.U. เริ่มออกอัลบั้ม แรกคือ อัลบั้มครบรอบ 8 ปี N.Y.U.Club โดยเป็นอัลบั้มรวมศิลปินของเอ็นวายยูคลับทั้งหมด ที่กำลังจะออกต่อๆไป โดยมีทั้ง Da Jim และ Mcca (แม็ก ชวนชื่น) ที่ออกจากแกรมมี่ มา เพื่อทำอัลบั้มใหม่กับเอ็นวายยูคลับ
แต่กระแสของ NYU ตกต่ำถึงขีดสุด สมาชิกค่ายต่างแยกย้ายออกไปทำงานของตนเอง จากนั้น NYU จึงเปลี่ยนชื่อเป็น WE ROCK
คอคอด

คอคอด (อังกฤษ: isthmus) หมายถึง แผ่นดินลักษณะแคบที่เชื่อมระหว่างแผ่นดินขนาดใหญ่สองแห่งที่มีขนาดใหญ่กว่าเข้าด้วยกัน อย่างเช่น คอคอดปานามา ซึ่งเชื่อมระหว่างทวีปอเมริกาเหนือเข้ากับทวีปอเมริกาใต้
มักจะมีการขุดคลองในบริเวณที่มีลักษณะเป็นคอคอด เพื่อประโยชน์ในการย่นระยะทางและระยะเวลาการขนส่งทางทะเล ตัวอย่างเช่น คลองปานามา เชื่อมต่อระหว่างมหาสมุทรแปซิฟิกและมหาสมุทรแอตแลนติก โดยสร้างทับคอคอดปานามา เป็นต้น
ล็อกฮีด ดีซี-130

การออกแบบ

ตั้งแต่สงครามโลกครั้งที่ 1 กองทัพอากาศของหลายประเทศได้หาวิธีมากมายในการสร้างเครื่องบินที่ควบคุมด้วยรีโมต มันเริ่มขึ้นจากวิกฤตการณ์ยู-2 เมื่อปีพ.ศ. 2503 กองทัพอากาศสหรัฐจึงได้รวบรวมความสนใจในการใช้อากาศยานไร้คนขับหรือโดรน เพื่อหาข้อมูลของขีปนาวุธพื้นสู่อากาศเอสเอ-2 ไกด์ไลน์ ภายใตเชื่อว่า"ไลท์นิ่งบัค" (Lightning Bug) และ"คอมแพสคุกกี้" (Compass Cookie) โดรนเป้าล่อไรอัน 147เอได้ถูกดัดแปลงเพื่อเป็นอากาศยานสอดแนม โดรนถูกทดสอบเหนือเกาหลีเหนือและจีนหลังจากเหตุการณ์ในอ่าวตังเกี๋ยเมื่อเดือนสิงหาคม พ.ศ. 2507
ในขณะที่มันเหมาะในการสอดแนม การใช้รถตู้เรดาร์เพื่อการบัญชาการ ติดตาม และควบคุมก็เข้าไปจำกัดความสามารถในการต่อสู้ของโดรน ทีมควบคุมถูกจำกัดให้มีเพียงหนึ่งคนและต้องอยู่ในบริเวณเท่านั้น เพื่อที่จะเพิ่มพิสัยและนำโดรนกลับมาใช้ใหม่ได้ ซี-130เอบางลำจึงถูกดัดแปลงเพื่อบรรทุกโดรนใต้ปีกและใช้ชื่อว่าจีซี-130 เอ็มซี-130 หรือดีซี-130
โครงการดีซี-130เอถูกทดสอบที่ฐานทัพอากาศฮิลในยูทาห์ เครื่องบินถูกออกแบบมาเพื่อบรรทุกและใช้งานโดรนได้ถึง 4 ลำ นอกจากความสามารถในการใช้โดรนได้ 4 ลำ มันยังสามารถควบคุมโดรนได้ถึง 16 ลำในเวลาเดียวกัน

ประวัติการใช้งาน

กองบัญชาการอากาศทางยุทธศาสตร์ได้ใช้ดีซี-130 มาตั้งแต่ปีพ.ศ. 2509-2519 เพราะมีการย้ายโดรนไปที่กองบัญชาการอากาศทางยุทธศาสตร์
โดรนเป้าล่อหรือโดรนโจมตีถูกติดตั้งไว้ใต้ปีกละสองจุด ลำหนึ่งระหว่างเครื่องยนต์และอีกลำถัดจากเครื่องยนต์ด้านนอกสุด นั่นทำให้ดีซี-130 สามารถบรรทุกและควบคุมโดนได้ 4 ลำพร้อมๆ กัน แต่ก็ยังไม่เคยมีการใช้งานเช่นนั้นจริงๆ มันถูกใช้เพียงเพื่อการสอดแนมและการรบกวนอิเลคทรอนิกเท่านั้น
ดีซี-130 สามารถใช้ ติดตาม และควบคุมโดรนได้ มันมีสถานีปล่อยโดรน 2 สถานี (ลำละหนึ่งสถานี) เป็นส่วนที่ระบบทั้งหมดของโดรนจะถูกเปิดและตรวจสอบ จากสถานีเหล่านั้นจะมีการติดเครื่องยนต์เพื่อเตรียมปล่อยโดรน จะมีคนควบคุมในสถานีสองคน อุปกรณ์จะแสดงข้อมูลทั้งหมดที่ส่งมาจากโดรน อย่าง ทิศทาง ความเร็ว ความสูง ค่าพลังงาน และสภาพการบิน ข้อมูลการนำร่องและติดตามจะถูกป้อนเข้าระบบที่อยู่ในโดรนและดีซี-130 บนกระดานแผนที่ตรงหน้าของผู้ควบคุม การติดตามโดรนจะแสดงขึ้นบนกระดาน ซึ่งสามารถทำให้ลูกเรือตรวจพบข้อมูลการบินได้ทันที ผู้ควบคุมโดรนจะเฝ้ามองและบันทึกวิดีโอจากกล้องที่ติดอยู่กับโดรน โดยจะเก็บข้อมูลต่างๆ จากโดรน
ดีซี-130 ถูกใช้ในโครงการพัฒนาขีปนาวุธร่อนล่องหนเมื่อปีพ.ศ. 2521
โดรนสอดแนมนั้นจะมีขนาดและน้ำหนักที่มากกว่า นั่นแปลว่าดีซี-130เอจะสามารถบรรทุกได้เพียงปีกละลำเท่านั้น โดรนแต่ละลำถูกติดตั้งอยู่ระหว่างเครื่องยนต์ โดยเข้ามาแทนที่ถังเชื้อเพลิงในรุ่นก่อน เมื่อซี-130อีถูกดัดแปลงเป็นเครื่องบินบรรทุกโดรน พวกมันก็ถูกนำเอาถังเชื้อเพลิงออกและแทนที่ด้วยจุดติดตั้งโดรน มันเป็นการเพิ่มความสามารถและเวลาปฏิบัติการของดีซี-130
เนชั่น เอ็ดดูเทนเมนท์

สำนักพิมพ์เนชั่น เอ็ดดูเทนเมนท์ (อังกฤษ: Nation Edutainment) เป็นสำนักพิมพ์ในเครือเนชั่นกรุ๊ป โดยพิมพ์การ์ตูนญี่ปุ่นเป็นหลัก
นิตยสารการ์ตูนญี่ปุ่นที่เป็นที่รู้จักคือ บูม (BOOM) นอกจากนี้ยังมีนิตยสารการ์ตูนญี่ปุ่นอีกเล่มคือ จิโร่ (JIRO) (ซึ่งปัจจุบันนิตยสารทั้งสองเล่มนี้ได้ถูกยุติการตีพิมพ์แล้ว)
มหากาย

มหากาย เป็นเสนายักษ์ 1 ใน 20 ตนของเสนายักษ์กรุงลงกา เป็นตัวละครในวรรณคดีเรื่อง รามเกียรติ์

ลักษณะและสี

ใบหน้าเดียว สีม่วงแก่ มี 2 มือ หัวโล้น
ธาราทิพย์ ศรีดี

ประวัติ

ธาราทิพย์เกิดที่เขตบางนา จังหวัดกรุงเทพมหานคร เป็นบุตรีคนสุดท้องของนางวีรนุช ศรีดี มีพี่ชาย 1 คน พี่สาวฝาแฝดอีก 1 คน เมื่อครั้งอายุ 5 ปีได้ไปเข้าเรียนที่โรงเรียนศรีวิทยาปากน้ำ และได้เริ่มเล่นยิมนาสติกที่นี่ จนกระทั่งขึ้นชั้นประถม 5 จึงได้มีโอกาสไปแข่งขัน และได้พบกับนางกุศุมาลย์ ประเสริฐศรี กรรมการบริหารสมาคมยิมนาสติกแห่งประเทศไทย ชักชวนให้มาฝึกอย่างจริงจัง เมื่อขึ้นชั้นมัธยมต้นจึงได้ย้ายมาเรียนที่โรงเรียนสาธิตมหาวิทยาลัยรามคำแหงเนื่องจากอยู่ใกล้กับโรงยิมที่ฝึกซ้อม เมื่อขึ้นชั้นมัธยม 3 จึงได้ติดทีมชาติไทยเป็นครั้งแรก ไปแข่งซีเกมส์และได้รับเหรียญเงิน จากนั้นก็เข้าร่วมซีเกมส์อีก 4 สมัยถัดมาและได้เหรียญทองทุกครั้ง

การศึกษา

จบการศึกษาระดับประถมจากโรงเรียนศรีวิทยาปากน้ำ ระดับมัธยมปลายจากโรงเรียนสาธิตมหาวิทยาลัยรามคำแหง และปริญญาตรีจากคณะนิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพและกำลังศึกษาระดับปริญญาโท คณะบริหารธุรกิจ มหาวิทยาลัยกรุงเทพ
พระทีปังกรพุทธเจ้า

ความเกี่ยวข้องกับพระโคตมพุทธเจ้า

ในสมัยพระทีปังกรพุทธเจ้า พระโคตมพุทธเจ้าได้เสวยพระชาติเป็นสุเมธดาบส ได้นอนทอดตนบนเปือกตมให้พระพุทธเจ้าพระองค์นั้นและพระสาวกเหยียบข้ามไป จึงได้รับพุทธพยากรณ์ว่าจะได้เป็นพระพุทธเจ้าในอนาคตกาลข้างหน้า พระนามว่า พระโคดมพุทธเจ้า

ความเชื่อของลัทธิอนุตตรธรรม

ลัทธิอนุตตรธรรมเชื่อว่า พระแม่องค์ธรรมได้มอบหมายให้พระทีปังกรพุทธเจ้ามาเกิด เพื่อทำหน้าที่ฉุดช่วยนำพาวิญญาณเวไนยสัตว์ทั้งหลายให้กลับสู่แดนนิพพาน ซึ่งเป็นบ้านเดิมของวิญญาณทุกดวง ยุตนี้เรียกว่าธรรมกาลยุคเขียว ซึ่งครอบคลุมระยะเวลา 1,886 ปี (3,086-1,200 ก่อน ค.ศ.)
ต่อมา พระแม่องค์ธรรมได้ส่งพระศากยมุนีพุทธเจ้ามาปกครองธรรมกาลยุคถัดมา เมื่อพระโคดมตั้งปณิธานได้ 7 วันว่าถ้าหากไม่ได้ตรัสรู้ก็จะไม่ลุกจากที่นั่ง พระแม่องค์ธรรมสงสารพระโคดมที่ลำบากบำเพ็ญเพียรมา 6 ปียังไม่บรรลุ จึงให้พระทีปังกรพุทธเจ้าจำแลงเป็นดาวประกายพรึกมาเปิดจุดญาณทวารให้ พระโคดมจึงได้ตรัสรู้เป็นพระพุทธเจ้า
ชู เยจิน

มิวสิกวิดีโอ

2013: Green Rain ของ ชายนี่(เพลงประกอบละครเรื่อง The Queen's Classroom โดยมีนักแสดงในเรื่องร่วมด้วย)